
Κυριακή, 19 Ιουλίου 2026

ΔΕΛΤΙΟ ΤΥΠΟY

Έρευνες προς εντοπισμό αγνοούμενου ημεδαπού και εντοπισμός της σορού του στην Ιστιαία - Θάνατος άνδρα στη Σαλαμίνα - Εντοπισμός και διάσωση 46 αλλοδαπών και σύλληψη του αλλοδαπού διακινητή τους στους Καλούς Λιμένες – Εισροή υδάτων σε σκάφος στην Αγία Γαλήνη - Διακομιδές ασθενών

Τις πρωινές ώρες σήμερα, ενημερώθηκε η Λιμενική Αρχή των Ωρεών από το Αστυνομικό Τμήμα Ιστιαίας για περιστατικό αγνοούμενου 68χρονου ημεδαπού στην ευρύτερη περιοχή της Ιστιαίας. Αμέσως, τέθηκε σε εφαρμογή το τοπικό σχέδιο έκτακτης ανάγκης και ξεκίνησαν έρευνες από στελέχη Λ.Σ.-ΕΛ.ΑΚΤ. από ξηράς, από ένα Περιπολικό σκάφος Λ.Σ.-ΕΛ.ΑΚΤ.(ΠΛΣ), καθώς και δύο αλιευτικά σκάφη. Ο 68χρονος εντοπίστηκε χωρίς τις αισθήσεις του από το πλήρωμα του ΠΛΣ στη θαλάσσια περιοχή «ΚΕΦΑΛΕΣ» Ασμηνίου και στη συνέχεια μεταφέρθηκε στο Κέντρο Υγείας Ιστιαίας, όπου διαπιστώθηκε ο θάνατός του. Από το Α’ Λιμενικό Τμήμα Ωρεών του Λιμεναρχείου Αιδηψού που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Αθηνών.

*****

[bookmark: _GoBack]Τις μεσημβρινές ώρες σήμερα, ενημερώθηκε η Λιμενική Αρχή της Σαλαμίνας ότι 80χρονος ημεδαπός ανασύρθηκε χωρίς τις αισθήσεις του, από τη θαλάσσια περιοχή «ΗΛΙΑΧΤΗ» Σαλαμίνας. Ο 80χρονος μεταφέρθηκε με ασθενοφόρο όχημα του ΕΚΑΒ στο Κέντρο Υγείας Σαλαμίνας, όπου διαπιστώθηκε ο θάνατός του. Από το Γ΄ Λιμενικό Τμήμα Σαλαμίνας του Κεντρικού Λιμεναρχείου Πειραιά που διενεργεί την προανάκριση παραγγέλθηκε η διενέργεια νεκροψίας-νεκροτομής από το Νεκροτομείο Πειραιά.

*****

Τις πρωινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε μία λέμβο με αλλοδαπούς επιβαίνοντες, στη θαλάσσια περιοχή 55 ν.μ. νοτιοανατολικά των Καλών Λιμένων. Οι 47 αλλοδαποί (43 άντρες, 3 γυναίκες και 1 ανήλικος) περισυλλέχθηκαν από σκάφος της δύναμης FRONTEX και στη συνέχεια, με τη συνδρομή της λάντζας «ΕΛΕΝΗ» Ν.Π. 2097, αποβιβάσθηκαν στο λιμάνι των Καλών Λιμένων. Ακολούθως, μεταφέρθηκαν στο λιμάνι του Ηρακλείου συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και στελεχών του Αστυνομικού Τμήματος Φαιστού. Σύμφωνα με τους αλλοδαπούς, εκκίνησαν τις βραδινές ώρες την 17.07.2026 από την περιοχή Τομπρούκ της Λιβύης, καταβάλλοντας χρηματικά ποσά μεταξύ 13.000 έως 14.000 δηναρίων, έκαστος, για την μεταφορά τους στην Ελλάδα. Κατά τη διενεργούμενη προανάκριση από το Κεντρικό Λιμεναρχείο Ηρακλείου, συνελήφθη ένας 16χρονος αλλοδαπός (υπήκοος νοτίου Σουδάν) εκ των ανωτέρω για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής.

*****

	Τις πρωινές ώρες σήμερα, ενημερώθηκε η Λιμενική Αρχή της Αγίας Γαλήνης ότι ένα ιδιωτικό ερασιτεχνικό σκάφος αναψυχής παρουσίασε εισροή υδάτων, στο αλιευτικό καταφύγιο «ΠΛΑΚΙΑ» του Δήμου Αγίου Βασιλείου. Στο σημείο μετέβησαν ένα Περιπολικό όχημα Λ.Σ.-ΕΛ.ΑΚΤ., καταδυτικό συνεργείο, ενώ ενημερώθηκε και η Πυροσβεστική Υπηρεσία. Το σκάφος ανελκύστηκε με ασφάλεια στη χερσαία ζώνη του αλιευτικού καταφυγίου, ενώ από το συμβάν δεν υπήρξε θαλάσσια ρύπανση. Από το Λιμενικό Σταθμό της Αγίας Γαλήνης, απαγορεύτηκε ο απόπλους του σκάφους μέχρι την αποκατάσταση της βλάβης και την επιθεώρησή του από τον αρμόδιο νηογνώμονα. 

*****

Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-77χρονου, από το λιμάνι της Πάρου στο λιμάνι της Σύρου, με το Ε/Γ-Τ/Ρ «ΚΥΡΙΑΡΧΟΣ II» Ν. Νάξου 57,
-21χρονου, από το λιμάνι της Σκύρου στο λιμάνι της Κύμης, με το Ε/Π-Τ/Ρ «ΚΥΜΟΘΟΗ» Ν. Ραφήνας 73,
-40χρονης, από το λιμάνι της Αλοννήσου στο λιμάνι του Βόλου, με το Ε/Π-Τ/Ρ «ΑΞΙΟΝ ΕΣΤΙ» Ν. Π.10001,
-54χρονης, από το λιμάνι της Θάσου στο λιμάνι της Κεραμωτής Καβάλας, με το Ε/Γ-Ο/Γ «ΠΛΑΤΥΤΕΡΑ ΘΑΣΟΥ» Ν. Π.11234,
-65χρονου, από το λιμάνι της Πάρου στο λιμάνι της Σύρου, με το Ε/Γ-Τ/Ρ «ΚΥΡΙΑΡΧΟΣ ΙΙ» Ν. Ν.57 και
-20χρονου, από το λιμάνι της Ιθάκης στο λιμάνι της Σάμης Κεφαλληνίας, με Περιπολικό σκάφος Λ.Σ.-ΕΛ.ΑΚΤ. (ΠΛΣ).
-56χρονου, από το λιμάνι Βαθέως της Ιθάκης στο λιμάνι Σάμης της Κεφαλονιάς, με Περιπολικό σκάφος Λ.Σ.-ΕΛ.ΑΚΤ. (ΠΛΣ).

